Kim Il (političar)
<s>Kim Il (korejski: 김일; Sjeverni Hamgyŏng, 20. ožujka 1910. – Pjongjang, 9. ožujka 1984.) je bio sjevernokorejski političar, koji je od 1972. do 1976. godine obnašao dužnost drugog premijera Sjeverne Koreje.</s>

<s>Kim Il je rođen 1910. godine u provinciji Sjeverni Hamgyŏng, nekoliko mjeseci prije nego je Japan anektrirao Korejsko Carstvo.</s><s>Prema službenim podacima koje je objavila KCNA, Kim Il se 1932. godine pridružio komunističkom pokretu te se od 1935. godine borio protiv japanske okupacije.</s><s>U tom se periodu sprijateljio s Kim Il-sungom, s kojim je 1940. godine išao na Sibir.</s>

<s>Nakon japanske kapitulacije, Kim Il se vratio u Koreju te je postao partijski sekretar u provinciji Sjeverni P’yŏngan.</s><s>U narednim godinama brzo napreduje - već 1946. postaje član Centralnog komiteta i Politbiroa, a 1947. dobiva posao u Ministarstvu nacionalne sigurnosti.</s><s>Sredinom 50-ih je sudjelovao u eliminaciji unutarstranačke opozicije Kim Il-sungu dok je istovremeno bio ministar poljoprivrede i zamjenik premijera.</s>

<s>Nakon ustavnih promjena 1972. godine, Kim Il-sung je preuzeo novostvorenu funkciju predsjednika, a Kim Ilu je pripala funkcija premijera, koju je službeno preuzeo 28. prosinca.</s><s>Na toj je poziciji ostao do 19. travnja 1976. godine, kada je odstupio zbog zdravstvenih razloga.</s><s>Naslijedio ga je Pak Song-chol.</s><s>Ostatak života proveo je kao dopredsjednik Sjeverne Koreje.</s>

<s>Svoje posljednje godine, Kim Il je uglavnom proveo na liječenju u SR Rumunjskoj, a preminuo je 9. ožujka 1984. godine u Pjongjangu, 11 dana prije svog 74. rođendana.</s>

<s>Sjevernokorejski političari
Premijeri Sjeverne Koreje</s>

